
DR.31.3.2005  

 
 

99

maklumi sebagai pencetus sengketa perkauman sesekali diungkit dan dijadikan modal 
politik.  Ada kalanya sebagai contoh, isu pendidikan dibangkitkan semula tetapi bukan 
dalam konteks membangunkan minda dan kemudahan pendidikan untuk kebaikan rakyat 
tetapi disaluti dengan semangat perkauman yang padat dan membakar.  Barangkali inilah 
yang menjadi faktor utama sehingga usaha-usaha kerajaan untuk membangunkan sistem 
pendidikan yang sama atas dasar perpaduan nasional seperti sekolah wawasan tidak 
begitu mendapat sambutan.   

Tuan Yang di-Pertua, saya tidak berhasrat untuk mencari silap dan salah siapa.  
Itu juga akan mengundang dan menyemarakkan api sengketa tetapi marilah kita sebagai 
Ahli-ahli Yang Berhormat yang dipilih oleh rakyat merenung dan cuba untuk memikirkan 
masa depan generasi mendatang 20 tahun atau 50 tahun ke hadapan.  Apakah rupa bentuk 
masyarakat Malaysia yang kita impikan?  Sehubungan itu saya ingin mencadangkan agar 
isu perpaduan nasional ini dibahaskan dalam konteks yang lebih komprehensif dengan 
mengambil kira kepentingan nasional tanpa menafikan hak golongan dan kaum tertentu.  
Perkara pokok seperti status agama Islam sebagai agama rasmi dan kepentingan 
bumiputera perlu dihormati dan dijadikan teras. 

Saya juga ingin mencadangkan agar dialog dan muzakarah berterusan diadakan 
pada seluruh lapisan masyarakat dari peringkat sekolah hingga kepada institusi sosial lain.  
Jawatankuasa Pilihan Khas Parlimen yang ditubuhkan baru-baru ini mengenai Perpaduan 
dan Khidmat Negara adalah forum terbaik untuk tujuan ini.  Public hearing ataupun 
pendengaran umum yang akan diadakan nanti di seluruh negara, seharusnya dijadikan 
medan untuk dicurahkan segala idea baru dan bukannya mencari kesalahan orang lain 
sahaja.  Para ilmuan dan pemimpin masyarakat yang mempunyai kefahaman yang 
mendalam dalam isu ini harus tampil ke hadapan menerajui muzakarah ini dengan 
matlamat untuk memperkasakan lagi perpaduan nasional.  Kita juga memerlukan kerjasama 
pihak media milik kerajaan dan swasta untuk turut sama menanam bibit-bibit perpaduan 
nasional agar apa yang terjalin kini boleh dipererat dan dipertautkan. 

Public hearing yang dihadapi oleh Jawatan Kuasa Pilihan Khas ini rakyat harus 
mengambil kesempatan untuk sama-sama ke depan memberikan pandangan secara ikhlas.  
Sama ada secara lisan, tulisan dan sebagainya.  Yang Berhormat bagi Puchong. 

Tuan Lau Yeng Peng:  Terima kasih Yang Berhormat Kuala Pilah.  Mengenai 
perpaduan nasional, saya akan balik kepada sekolah wawasan yang telah disebut oleh 
Yang Berhormat tadi.  Seperti yang kita sedia maklum, konsep sekolah wawasan ini 
memang secocok ataupun selari dengan dasar kerajaan untuk memupuk perpaduan 
nasional.  Tetapi ada sesetengah pihak mereka concern, dengan izin bahawa konsep dia 
boleh diterima oleh umum.   

Tetapi mereka bimbang mengenai implementasi sekolah wawasan demi untuk 
perpaduan nasional.  Saya minta penjelasan sedikit mengenai proses implementasi ini.  
Bolehkah Yang Berhormat mencadangkan kerajaan apakah tahap ataupun proses 
implementasi yang baik demi untuk perpaduan nasional.  Terima kasih. 

Tuan Yang di-Pertua:  Yang Berhormat terus jawab dan kemudian tamatkan. 

Datuk Haji Hassan bin Malek: Tuan Yang di-Pertua dan Yang Berhormat 
Puchong, dasar satu sebab, implementasi satu sebab.  Dasar kerajaan hari ini semuanya 
rata-rata sesuatu yang baik, yang begitu komprehensif dan sebagainya.  Pelaksanaan inilah 
sebenarnya yang selalu kita kadang-kadang kita menyalah faham perlaksanaan ataupun 
pihak-pihak lain yang turut sama dalam mengertikan pelaksanaan ini.  jadi dalam sebab ini 
Tuan Yang di-Pertua, saya mengambil kesempatan balik pada usul saya tadi supaya kalau 
ada pihak-pihak yang memikirkan ini ada sesuatu yang boleh membantu ke arah perpaduan 
nasional tadi, bolehlah datang tampil ke depan melalui public-public hearing yang akan 
diadakan oleh Jawatankuasa ini untuk kita mengambil pandangan tersebut dan untuk kita 
sama-sama kita kaji. 

Tuan Yang di-Pertua, masalah pengangguran khususnya di kalangan siswazah 
sudah banyak diperkatakan oleh pelbagai pihak.  Pengangguran dalam konteks ekonomi 
membawa pengertian yang lebih parah berbanding konteks sosialnya.  Hal ini perlu 



99. maklumi sebagai pencetus sengketa perkauman sesekali diungkit dan dijadikan modal politik. Ada kalanya sebagai contoh, isu pendidikan dibangkitkan semula tetapi bukan dalam konteks membangunkan minda dan kemudahan pendidikan untuk kebaikan rakyat tetapi disaluti dengan semangat perkauman yang padat dan membakar. Barangkali inilah yang menjadi faktor utama sehingga usaha-usaha kerajaan untuk membangunkan sistem pendidikan yang sama atas dasar perpaduan nasional seperti sekolah wawasan tidak begitu mendapat sambutan. Tuan Yang di-Pertua, saya tidak berhasrat untuk mencari silap dan salah siapa. Itu juga akan mengundang dan menyemarakkan api sengketa tetapi marilah kita sebagai Ahli-ahli Yang Berhormat yang dipilih oleh rakyat merenung dan cuba untuk memikirkan masa depan generasi mendatang 20 tahun atau 50 tahun ke hadapan. Apakah rupa bentuk masyarakat Malaysia yang kita impikan? Sehubungan itu saya ingin mencadangkan agar isu perpaduan nasional ini dibahaskan dalam konteks yang lebih komprehensif dengan mengambil kira kepentingan nasional tanpa menafikan hak golongan dan kaum tertentu. Perkara pokok seperti status agama Islam sebagai agama rasmi dan kepentingan bumiputera perlu dihormati dan dijadikan teras. Saya juga ingin mencadangkan agar dialog dan muzakarah berterusan diadakan pada seluruh lapisan masyarakat dari peringkat sekolah hingga kepada institusi sosial lain. Jawatankuasa Pilihan Khas Parlimen yang ditubuhkan baru-baru ini mengenai Perpaduan dan Khidmat Negara adalah forum terbaik untuk tujuan ini. Public hearing ataupun pendengaran umum yang akan diadakan nanti di seluruh negara, seharusnya dijadikan medan untuk dicurahkan segala idea baru dan bukannya mencari kesalahan orang lain sahaja. Para ilmuan dan pemimpin masyarakat yang mempunyai kefahaman yang mendalam dalam isu ini harus tampil ke hadapan menerajui muzakarah ini dengan matlamat untuk memperkasakan lagi perpaduan nasional. Kita juga memerlukan kerjasama pihak media milik kerajaan dan swasta untuk turut sama menanam bibit-bibit perpaduan nasional agar apa yang terjalin kini boleh dipererat dan dipertautkan. Public hearing yang dihadapi oleh Jawatan Kuasa Pilihan Khas ini rakyat harus mengambil kesempatan untuk sama-sama ke depan memberikan pandangan secara ikhlas. Sama ada secara lisan, tulisan dan sebagainya. Yang Berhormat bagi Puchong. Tuan Lau Yeng Peng: Terima kasih Yang Berhormat Kuala Pilah. Mengenai perpaduan nasional, saya akan balik kepada sekolah wawasan yang telah disebut oleh Yang Berhormat tadi. Seperti yang kita sedia maklum, konsep sekolah wawasan ini memang secocok ataupun selari dengan dasar kerajaan untuk memupuk perpaduan nasional. Tetapi ada sesetengah pihak mereka concern, dengan izin bahawa konsep dia boleh diterima oleh umum. Tetapi mereka bimbang mengenai implementasi sekolah wawasan demi untuk perpaduan nasional. Saya minta penjelasan sedikit mengenai proses implementasi ini. Bolehkah Yang Berhormat mencadangkan kerajaan apakah tahap ataupun proses implementasi yang baik demi untuk perpaduan nasional. Terima kasih. Tuan Yang di-Pertua: Yang Berhormat terus jawab dan kemudian tamatkan. Datuk Haji Hassan bin Malek: Tuan Yang di-Pertua dan Yang Berhormat Puchong, dasar satu sebab, implementasi satu sebab. Dasar kerajaan hari ini semuanya rata-rata sesuatu yang baik, yang begitu komprehensif dan sebagainya. Pelaksanaan inilah sebenarnya yang selalu kita kadang-kadang kita menyalah faham perlaksanaan ataupun pihak-pihak lain yang turut sama dalam mengertikan pelaksanaan ini. jadi dalam sebab ini Tuan Yang di-Pertua, saya mengambil kesempatan balik pada usul saya tadi supaya kalau ada pihak-pihak yang memikirkan ini ada sesuatu yang boleh membantu ke arah perpaduan nasional tadi, bolehlah datang tampil ke depan melalui public-public hearing yang akan diadakan oleh Jawatankuasa ini untuk kita mengambil pandangan tersebut dan untuk kita sama-sama kita kaji. Tuan Yang di-Pertua, masalah pengangguran khususnya di kalangan siswazah sudah banyak diperkatakan oleh pelbagai pihak. Pengangguran dalam konteks ekonomi membawa pengertian yang lebih parah berbanding konteks sosialnya. Hal ini perlu.